
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, TË CILAT PREKEN NGA ZGJERIMI I VARREZAVE PUBLIKE NË BASHKINË E RROGOZHINËS

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave
 
VENDOSI:
 
1. Shpronësimin, për interes publik, të pronarëve të pasurive të paluajtshme, pronë private, që preken nga zgjerimi i varrezave publike, në bashkinë e Rrogozhinës, sipas tabelës, që i bashkëlidhet këtij vendimi. 
2. Masa e shpërblimit të pronarëve, për pasuritë pronë private, me sipërfaqe 3254 (tre mijë e dyqind e pesëdhjetë e katër) m2, tokë/arë, që shpronësohen,  është 1 792 954 (një milion e shtatëqind e nëntëdhjetë e dy mijë e nëntëqind e pesëdhjetë e katër) lekë. 
3. Vlera e përgjithshme e shpronësimit të përballohet nga të ardhurat e bashkisë së Rrogozhinës, planifikuar në buxhetin e vitit 2008. 
4. Afati i përfundimit të procedurës së shpronësimit të jetë tre muaj pas hyrjes në fuqi të këtij vendimi. 
5. Vlera e shpenzimeve procedurale do të përballohet nga bashkia e Rrogozhinës. 
6. Afati i përfundimit të punimeve, në objektin “Zgjerimi i varrezave publike” të jetë në përputhje me afatet e parashikuara nga kjo bashki për realizimin e këtij projekti. 
7. Shpronësimi të bëhet në favor të bashkisë së Rrogozhinës. Regjistrimi i ri i pasurisë, 3254 (tre mijë e dyqind e pesëdhjetë e katër) m2, tokë/arë, të bëhet brenda 30 ditëve nga data e hyrjes në fuqi të këtij vendimi. 
8. Ngarkohen Ministria e Brendshme dhe bashkia e Rrogozhinës për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI 
Sali  Berisha
 













TË DHËNAT MBI LISTËN EMËRORE TË PRONARËVE DHE PRONAVE QË DO TË SHPRONËSOHEN PËR ZGJERIMIN E VARREZAVE PUBLIKE, NË BASHKINË RROGOZHINË

	Nr.
	Emër, mbiemër
	Sipërfaqja në
m2
	Çmimi
në lekë
	Vlera në
lekë
	N/K
	Zona
kadastrale

	1
	Rifat Kasa
	760
	551
	418760
	249/1
	3235

	2
	Skënder Kasa
	800
	551
	440800
	249/2
	3235

	3
	Beqir Kasa
	578
	551
	318478
	249/3
	3235

	4
	Tahir Toska
	1116
	551
	614916
	216
	3235

	
	
	
	
	
	
	

	
	SHUMA
	3254
	
	1792954
	
	



